Document ID: /roh_data/filtered/fineweb-2-filterrobots_roh.jsonl.gz/63490

In um da 25 onns saja vegnì arrestà ils 29 d’october. Quai um saja vegnì observà durant passa in onn, ha ditg il minister da l’intern franzos, Bernard Cazeneuve. L’um ha para vulì procurar material per in attentat sur ina persuna da contact en la Siria.
Tenor Cazeneuve sajan 370 persunas vegnidas arrestadas pervi da suspect d’acts terroristics. Indicaziuns exactas davart il temp, il lieu ni persunas n’ha el dentant betg fatg. La Frantscha è quest onn gia stada pliras giadas en mira d’acts terroristics. Ella s’engascha en plirs pajais a la guerra cunter Islamists.
RR novitads 09:00